World Curling Federation

World Curling Federation (WCF) er anerkjent av Den internasjonale olympiske komité som det internasjonale idrettsforbundet for olympisk curling og paralympisk rullestolcurling. WCF har hovedkontor i Perth i Skottland og er medlem av Association of International Olympic Winter Sports Federations.

WCF ble stiftet i 1965 som en komité av Royal Caledonian Curling Club, curlingsportens opprinnelsesklubb, etter suksessen til Scotch Cup-mesterskapene mellom Canada og Skottland. I begynnelsen besto den av de skotske, canadiske, svenske, norske, sveitsiske og amerikanske curlingforbundene. I dag har WCF 49 nasjonale medlemsforbund.

Referanser

Eksterne lenker 
 
 

Curling
Internasjonale idrettsforbund
Etableringer i 1965